LIETUVOS RESPUBLIKOS SEIMO KANCELIARIJA
RINKOS KONSULTACIJA 
DĖL SALIŲ UŽIMTUMO ATVAIZDAVIMO ĮRENGINIŲ, JŲ VALDYMO BEI SALIŲ REZERVAVIMO PROGRAMINĖS ĮRANGOS LICENCIJŲ BEI SUSIJUSIŲ PASLAUGŲ PIRKIMO


Lietuvos Respublikos Seimo kanceliarija (toliau – perkančioji organizacija), siekdama tinkamai pasirengti Salių užimtumo atvaizdavimo įrenginių, jų valdymo bei salių rezervavimo programinės įrangos licencijų bei susijusių paslaugų pirkimui, vadovaudamasi Lietuvos Respublikos viešųjų pirkimų įstatymo 27 straipsnio 1 dalies 1 punktu, vykdo konsultaciją su rinkos dalyviais (toliau – konsultacija).

Pirkimo objektas - Salių užimtumo atvaizdavimo įrenginiai (toliau - Ekranai), jų valdymo bei salių rezervavimo programinės įrangos (toliau – Valdymo sistema) licencija bei susijusios paslaugos. 

Konsultacijos tikslas: informuoti rinkos dalyvius apie numatomą vykdyti Pirkimą ir gauti jų nuomonę bei pasiūlymus dėl:
1. reikalavimų, nustatytų paslaugų techninės specifikacijos projekte;
2. pasiūlymų vertinimo/ kainų lentelės pildymo kriterijų;
3. kitų tiekėjams aktualių reikalavimų.

Konsultacijos būdas: konsultacija vykdoma elektroniniu būdu, prašant tiekėjų Centrinės viešųjų pirkimų informacinės sistemos (toliau – CVP IS) priemonėmis pateikti atsakymus/ siūlymus į kvietime pateiktus klausimus. Dalyvauti konsultacijoje ir pateikti atsakymus/ siūlymus gali bet kuris išreiškęs pageidavimą subjektas. 

[bookmark: _GoBack]Perkančioji organizacija prašo konsultacijos dalyvių atsakyti į jai aktualius klausimus, pateikti kitų siūlymų ar pastabų dėl konsultacijai pateiktų dokumentų projektų CVP IS priemonėmis iki 2026 m. rugsėjo 4 d. 11:00 val.
Konsultacijos metu gauta informacija bus naudojama rengiant pirkimo konkurso sąlygas.
Ši konsultacija nėra skelbimas apie pirkimą. Dalyvavimas konsultacijoje yra neatlygintinas, neturi įtakos ir nesuteikia jokiam tiekėjui pirmenybės numatomame atlikti viešajame pirkime, neužkerta teisės jam dalyvauti pirkimuose.
Pateikdamas nepritarimą dėl pateikto techninės specifikacijos ir kitų dokumentų projektų reikalavimų, rinkos konsultacijos dalyvis turi pagrįsti savo nuomonę ir, jei įmanoma, pateikti siūlomą keitimo variantą.
Pateikdamas informaciją, konsultacijos dalyvis turi nurodyti, kuri jo pateiktos informacijos dalis yra konfidenciali (jeigu tokia yra). 
Perkančioji organizacija, gavusi atsakymus/ siūlymus dėl paskelbto konsultacijos objekto, juos išnagrinės, įvertins jų svarbą ir atitiktį perkančiosios organizacijos poreikiams. Informacija apie priimtą sprendimą dėl pateiktų atsakymų/ siūlymų (jeigu jų bus gauta) bus paskelbta CVP IS ne vėliau kaip iki pirkimo pradžios. Skelbiant informaciją, nebus nurodoma, kuris subjektas pateikė pasiūlymą ar pastabas. 

PRIDEDAMA:
1.	Rinkos konsultacijos dalyvių klausimynas;
2.	Techninės specifikacijos projektas;
3.	Kainų lentelė.

